**ՀԻՄՆԱՎՈՐՈՒՄ**

**«ԼԵՌՆԱՅԻՆ ՂԱՐԱԲԱՂԻՑ ՏԵՂԱՀԱՆՎԱԾ ԱՆՁԱՆՑ ԵՎ ԸՆԴՈՒՆՈՂ ՀԱՄԱՅՆՔՆԵՐԻ ՀԻՄՆԱԿԱՆ ԵՆԹԱԿԱՌՈՒՑՎԱԾՔՆԵՐԻ ԵՎ ՍՈՑԻԱԼԱԿԱՆ ԻՆՏԵԳՐՄԱՆ ԱՋԱԿՑՈՒԹՅՈՒՆ» ԾՐԱԳՐԻ ՀԱՄԱՖԻՆԱՆՍԱՎՈՐՈՒՄԸ ԱՊԱՀՈՎԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Նախագիծը մշակվել է հիմք ընդունելով «Տեղական  ինքնակառավարման մասին» օրենքի 12-րդ հոդվածի 1-ին մասի 1-ին կետի, 13-րդ հոդվածի 10-րդ մասը և հիմք ընդունելով մրցույթին հաղթելու մասին գրությունը։ Ծրագրի համար հայտ էր ներկայացվել դեռ 2024 թվականի նոյեմբերին՝ ՄԱԿ-ի Զարգացման ծրագրի  Գենդերային հավասարության պորտֆելի կողմից իրականացվող և Ճապոնիայի կառավարության ֆինանսավորմամբ կազմակերպ-վող  «Ներառական և կարիքահեն համայնքային ոլորտային ծառայությունների համա-նախագծման և ներդրման մրցույթին» մասնակցելու համար։
Ծրագրի սկզբնական փուլում իրականացվել է 12 վերականգնման շրջափուլ, որին մասնակցել է 51 մասնակից, որից՝ 31 տեղահանված։ «Լեռնային Ղարաբաղից տեղահանված անձանց և ընդունող համայնքների հիմնական ենթակառուցվածքների և սոցիալական ինտեգրման աջակցություն» ծրագրի շրջանակներում նպատակ ունի խթանելու սոցիալական համերաշխությունը և բարելավելու ընդունող համայնքների կողմից մատուցվող հիմնական ծառայությունների որակը։ Փախստականների և Աբովյան համայնքի փոխգորակցությունը իրականացվել է շրջանային երկխոսությունների միջոցով, որոնք բաց մասնակցության և երկխոսության միջնորդավորված մեթոդներ են։ Շրջանային երկխոսությունները ստեղծել են ապահով տարածք, որտեղ համայնքը և տեղահանված անձիք կարողացել են կիսվեն իրենց մտահոգություններով, դժգոհություններով, փորձառություններով և ձգտումներով՝ փոխադարձ վստահության ստեղծման և համատեղ լուծումներ մշակելու համար։
Ելնելով վերոգրյալից, առաջարկում եմ համաձայնություն տալ «Լեռնային Ղարաբաղից տեղահանված անձանց և ընդունող համայնքների հիմնական ենթակառուցվածքների և սոցիալական ինտեգրման աջակցություն» ծրագրի շրջանակներում  «Ինֆորմացիոն կենտրոնի» ստեղծման համար անհրաժեշտ համաֆինանսավորմանը՝ ընդհանուր ծրագրի 50 տոկոսի չափով։ Ծրագրի արժեքն է մոտ 16 000 000 դրամ, որի արդյունքում կունենանք լիովին վերանորոգված 2 սենյակ՝ Աբովյան համայնքի սեփականություն հանդիսացող Զ. Անդրանիկի 33 հասցեում գտնող տարածքում («Երեխաների աջակցության կենտրոն» ՀՈԱԿ-ի մասնաշենք), որը կկահավորվի և կծառայի ինտեգրման նպատակներին։ 8 000 000 դրամ կհատկացնի ՄԱԶԾ-ն։
«Լեռնային Ղարաբաղից տեղահանված անձանց և ընդունող համայնքների հիմնական ենթակառուցվածքների և սոցիալական ինտեգրման աջակցություն» ծրագրի համաֆինանսավորումը ապահովելուն համաձայնություն տալու մասին» որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։
«Լեռնային Ղարաբաղից տեղահանված անձանց և ընդունող համայնքների հիմնական ենթակառուցվածքների և սոցիալական ինտեգրման աջակցություն» ծրագրի համաֆինանսավորումը ապահովելուն համաձայնություն տալու մասին» որոշման նախագծի ընդունման կապակցությամբ Աբովյան համայնքի բյուջեում եկամուտների ավելացում չի նախատեսվում, իսկ ծախսերը կավելանան 8 000 000 մլն դրամով։

 ՀԱՄԱՅՆՔԻ ՂԵԿԱՎԱՐ ՝ Է. ԲԱԲԱՅԱՆ